Source: http://www.rvr.sk/sk/spravy/index.php?aktualitaId=1420
Timestamp: 2019-02-17 08:03:38+00:00
Document Index: 11768252

Matched Legal Cases: ['§ 16', '§ 16', '§ 32', '§ 32', '§ 20', '§ 20', '§ 16']

Tlačová informácia zo zasadnutia RVR dňa 10. 1. 2012 - Rada pre vysielanie a retransmisiu
10. 1. 2012 v sídle Rady pre vysielanie a retransmisiu
uložila sankciu – pokutu vo výške 170 eur vysielateľovi MARKÍZA-SLOVAKIA, spol. s r.o. (programová služba Markíza) vo veci porušenia § 16 ods. 3 písm. l) ZVR v súvislosti s nedodaním súvislého záznamu vysielania programu Dva a pol chlapa zo dňa 11. 6. 2011;
uložila sankciu – pokutu vo výške 200 eur vysielateľovi MARKÍZA-SLOVAKIA, spol. s r.o. (programová služba Markíza) vo veci porušenia § 16 ods. 3 písm. l) ZVR v súvislosti s nedodaním súvislého záznamu vysielania programu Farma zo dňa 29. 8. 2011;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 32 ods. 9 ZVR (zákaz vysielania politickej reklamy) v súvislosti s odvysielaním komunikátov prezentujúcich kandidátov politickej strany 99 % - občiansky hlas, ktorý mohol naplniť definíciu politickej reklamy;
začala správne konanie voči vysielateľovi MAC TV s.r.o. (programová služba JOJ) vo veci možného porušenia § 32 ods. 9 ZVR (zákaz politickej reklamy) v súvislosti s odvysielaním komunikátov prezentujúcich kandidátov politickej strany 99 % - občiansky hlas, ktorý mohol naplniť definíciu politickej reklamy;
začala správne konanie voči vysielateľovi MAC TV s.r.o. (programová služba JOJ vo veci možného porušenia § 20 ods. 4 (ochrana maloletých) v súvislosti s tým, že dňa 23. 10. 2011 o cca 20:07 hod. odvysielal informácie o svojej programovej ponuke bez označenia podľa JSO;
začala správne konanie voči vysielateľovi MAC TV s.r.o. (programová služba JOJ PLUS) vo veci možného porušenia § 20 ods. 4 (ochrana maloletých) v súvislosti s odvysielaním upútavky na program Mafstory dňa 23. 10. 2011 o cca 21:18 hod., ktorý je klasifikovaný ako nevhodný a neprístupný pre maloletých divákov do 18 rokov, pred 22. hodinou;
začala správne konanie voči vysielateľovi MAC TV s.r.o. (programová služba JOJ PLUS) vo veci možného porušenia § 16 ods. 3 písm. e) ZVR (používanie štátneho jazyka) v súvislosti s premiérovým odvysielaním programu Ako som spoznal vašu mamu (1. a 2. časť) dňa 31. 10. 2011 o cca 16:11 hod a o cca 16:39 hod. s českým dabingom, ktorý bol vyrobený po 1. 1. 2008.
Na dnešnom zasadnutí bol za podpredsedu Rady zvolený Mgr. Karol Haťapka.
Všetky uznesenia prijaté dňa 10. 1. 2012 budú uverejnené v zápisnici zo zasadnutia na webovej stránke Rady.
Tlačová informácia zo zasadnutia 10.1.2012 (DOC)
Tlačová informácia zo zasadnutia 10.1.2012 (PDF)